टाइम8,ढेकियाजुलि, नबेम्बर 21 : सनितपुर जिल्ला बर’ फरायसा आफादनि सिङाव थानाय ढेकियाजुलि दखरा बर’ फरायसा आफदा फैगौ 16 आरो 17 दिसम्बरखालि साननैनि हाबाफारिजों बोसोरारि जुथुमाखौ गाजा-गोमजा गाब होनानै खुंफुंनो थाखाय थांनाय 20 दिसम्बरखालि पिराकता जामुगुरि गुदि फरायसालियाव गंबा गामिखौ लानानै मोनसे बानजाय आफाद दाफुंनाय जायो । बे बानजाय आफादखौ 21सोद्रोमा सायख’नानै दाफुंनाय जायो । मावफुं आफादगिरि महरै मागुराम सर्गियारि , आफादगिरि महरै बिजय बसुमतारि, गाहाइ नेहाथारि महरै जगनाथ सर्गियारि आरो रां खांथुमगिरि महरै सियाम सर्गियारिखौ सायख’नाय जायो । लोगोसे ढेकियाजुलि दखरा बर’ फरायसा आफादनि आफादगिरि तपन बर’या बुंथियोदि, मुलुग नाङै कभिद-19गिक साग्लोबसारनायनि गेजेरजों सुबुं जानथायखौ मानिनानै रायजो-राजाफोरखौ सामलाय लांनो आरो बिबान होनायफोरखौ गावबा-गाव सामलाय लाङो बेखौनो आफादगिरिया खावलायदों ।